Frederikshavn den 22. marts. Peter Wessel bliver trukket til kaj med 346 passagerer ombord. Tidligt om morgenen havde der været brand i syv elskabe, og det satte en stopper for den planlagte tur fra Larvik til Hirtshals. Det stod hurtigt klart, at elinstallationerne skulle gennemgå en omfattende reparation de efterfølgende fire uger. Klokken 12.15 på torsdag er Peter Wessel så igen klar til at sejle. Fire dage senere end planlagt, da de afsluttende tests har været lidt mere komplicerede end forventet, fortæller direktør for Color Line, Jacob Jensen. Med genoptagelsen af sejladsen, vil rederiet have mistet 68 planlagte afgange. Hvad det betyder i kroner og øre vil Jacob Jensen ikke kommentere.

Referat:
Color Line har mistet 68 planlagte afgange som følge af branden på Peter Wessel sidste måned. Sådan lyder rederiets regnestykke, når færgen på torsdag genoptager sin sejlads